Miontuairiscí chruinniú Bhord Oideachais agus Oiliúna Átha Cliath agus Dhún Laoghaire a tionóladh ar MSTeams trí ghlao comhdhála.

Cruinniú 7: An 30 Márta 2020

I láthair: An Clr. Kazi Ahmed, an Clr. Yvonne Collins, Anne Genockey, an Clr. Peter Kavanagh, an Clr. Pamela Kearns, Colm Kilgallon, Claire Markey, Daneve Harris, an Clr. Brigid Manton, Gerry McGuire, Paul McNally, an Clr. Joe Newman, an Clr. Ed O’Brien, an Clr. Una Power, an Clr. John Walsh.

Leithscéalta: Brendan O’Halloran, an Clr. Michael Clark, Ken Farrell

I láthair: Paddy Lavelle, POF; Debbie Howlett, Stiúrthóir na Rannóige Tacaíochta agus Forbartha Eagraíochta; Adrian Flynn, Stiúrthóir Scoileanna; Nichola Spokes, Stiúrthóir Scoileanna; Thea Jordan, Oifigeach Gnóthaí Poiblí; Emma Maloney, cúntóir pearsanta an SMT.

Doiciméid:

Arna nUaslódáil go Leictreonach

1. Miontuairiscí na gcruinnithe roimhe seo – an 26 Feabhra 2020
2. Miontuairiscí agus tuarascálacha an Choiste
3. Ráiteas maidir le Rialú Inmheánach
4. Ráiteas Bliantúil Airgeadais
5. Tuarascáil Airgeadais
6. Tuarascáil Bhliantúil
7. Tuarascáil ar na Foirgnimh
8. Nuashonraithe ar Phróifíl na Foirne
9. Coistí an Bhoird - Miontuairiscí & Beartais
10. Baill an Choiste agus an Bhoird Bainistíochta
11. Comhfhreagras ón Roinn Oideachais agus Scileanna

|  |  |  |
| --- | --- | --- |
| Tag. | Mír | Cinneadh |
|  | **Fáilte** |  |
|  | Chuir an Cathaoirleach, an Clr. John Walsh, fáilte roimh na baill.  Chuir an Cathaoirleach agus na baill a gcomhbhrón in iúl dóibh siúd a leanas: -  Joe Newman, ball an BOO, ar Bhás a Dheirféar, Jean;  Angie McCann, Ionad Oiliúna Bhaile Uí Lachnáin, ar Bhás a hAthar, John;  Caroline Daly, an Cheannoifig, ar Bhás a hAthar, Brendan;  Michael Mooney, Múinteoir ag C.P. Fhinnéin, ar bhás a Athar, Patrick;  Niamh Woods, an Cheannoifig, ar bhás a Dearthár, Denis.  Thug an Cathaoirleach ardmholadh do mhúinteoirí agus foireann tacaíochta an BOO as leanúint dá gcuid teagaisc agus foghlama sna cúinsí deacra a bhí i gceist leis an troid i gcoinne scaipeadh Covid-19. |  |
| 01 | **Leithscéalta** |  |
|  | Tugadh na leithscéalta faoi deara | Nótáilte |
| 02 | **Clár Oibre an Chruinnithe** |  |
|  | Comhaontaíodh clár oibre an chruinnithe | Comhaontaithe |
| 03 | **Coinbhleachtaí Leasa a Chur in Iúl** |  |
|  | Níor cuireadh aon choinbhleachtaí in iúl |  |
| 04 | **Buanordú – Leasuithe** |  |
|  | Faomhadh na leasuithe ar an mBuanordú. Bhain siad sin leis an ngá a chinntiú go gcoimeádann na baill a gcuid ríomhairí slán agus iad ag freastal ar chruinnithe go cianda, amhail faoin dianghlasáil reatha mar gheall ar Covid-19 agus a chinntiú go gcoinníonn siad ábhair na gcruinnithe faoi rún. | Molta ag: An Clr. Peter Kavanagh  Cuidithe ag: Gerry McGuire |
| 05 | **Coistí agus tuairisciú** |  |
|  | **5 a) Tuarascálacha ón bhFeidhmeannach**   1. Ráiteas maidir le Rialú Inmheánach -rinneadh na buncheisteanna a ardaíodh sa ráiteas sin a phlé, eadhon a dheacair a bhí sé i gcónaí ar an BOO na riachtanais maidir le cúrsaí soláthair a chomhlíonadh. Thug na baill faoi deara na hiarrachtaí a rinneadh chun comhlíonadh iomlán a bhaint amach agus d’admhaigh siad nach raibh an Cheannoifig ábalta sáruithe a aithint luath go leor chun rialuithe a chur i bhfeidhm mar gheall ar nádúr scaipthe an chórais cheannaigh. Tugadh an sampla de threalamh cosanta pearsanta agus díghalrán lámh a cheannach le déanaí - bhí ar na scoileanna go léir iad sin a cheannach go práinneach ach d’fhéadfadh an costas comhiomlán a bheith os cionn na tairsí. 2. An Ráiteas Bliantúil Airgeadais - rinneadh an Ráiteas a phlé, tar éis don Choiste Airgeadais é a scrúdú agus tar éis dóibh é a fhaomhadh lena ghlacadh. Bhí an coiste sásta go ndearnadh gach iarracht chun fanacht de réir an bhuiséid a leithdháileadh ach go bhfuil na scoileanna, na hionaid agus an Cheannoifig faoi bhrú ollmhór mar gheall ar an méadú atá tagtha ar líon na ndaltaí agus na bhfoghlaimeoirí. Ghlac an Bord leis an Ráiteas Airgeadais Bliantúil d’aon ghuth. 3. Tuarascáil airgeadais  |  |  |  |  |  |  | | --- | --- | --- | --- | --- | --- | | **An Bhliain go dáta Feabhra 2020** | | | | | | |  | **Clár** | **Iarmhéid Airgid Deontais Tosaigh** | **Fáltais** | **Íocaíochtaí** | **Iarmhéid Airgid Deontais Deiridh** | |  |  | **An 1 Eanáir 2020** |  |  | **An 29 Feabhra 2020** | |  |  |  |  |  |  | | **IOMLÁN NA PRÍOMHSCÉIME MAR PHÁ** | | **43,187** | **(17,439,769)** | **17,833,364** | **436,783** | | **IOMLÁN NA PRÍOMHSCÉIME NEAMHPHÁ** | | **2,719,459** | **(1,349,325)** | **2,446,504** | **3,816,638** | | **AN tIOMLÁN A BHAINEANN LEIS AN bPRÍOMHSCÉIM** | | **(3,024,500)** | **(11,757)** | **579,732** | **(2,456,526)** | | **IOMLÁN NA mBUNSCOILEANNA** | | **(147,076)** | **(420,835)** | **202,915** | **(364,996)** | | **CAIPITEAL IOMLÁN** | | **(3,569,509)** | **(724,636)** | **1,009,741** | **(3,284,404)** | | **IOMLÁN NA nDEONTAS TRÍÚ LEIBHÉAL** | | **(410,286)** | **0** | **-** | **(410,286)** | | **AN tIOMLÁN NACH mBAINEANN LEIS AN bPRÍOMHSCÉIM** | | **(699,773)** | **(1,969,106)** | **6,316,497** | **3,647,618** | | **IOMLÁN NA nIONAD OILIÚNA** | | **(3,589,296)** | **(9,872,804)** | **6,280,064** | **(7,182,036)** | | **IOMLÁN NA SEIRBHÍSÍ ÓIGE** | | **(441,864)** | **(2,429,040)** | **1,003,753** | **(1,867,151)** | | **IOMLÁN NA GNÍOMHAIREACHTA** | | **(383,033)** | **(868,202)** | **737,812** | **(513,423)** | | **IOMLÁN AN FHÉINMHAOINITHE** | | **(6,187,298)** | **(682,597)** | **920,889** | **(5,949,005)** | |  | **Iarmhéid Bainc** | **(15,689,991)** | **35,768,070** | **(37,331,270)** | **(14,126,789)** | | **MÓRIOMLÁN** | | **-** | **-** | **-** | **-** | |  |  | (15,689,991) | (35,768,070) | 37,331,270 | (14,126,789) |   Bhí thart ar €14.1m ar láimh ag BOOÁCDL ag deireadh mhí Feabhra 2020. Rinneadh an t-easnamh fadtéarmach ar ONP a laghdú go dtí thart ar €3m mar thoradh ar an maoiniú breise a d’eisigh an ROS maidir le 2019. Is ionann an teorainn caiteachais don Phríomhscéim Neamhphá i gcomhair 2020 agus €8,693,306, atá ina méadú 3.6% ar mhéid 2019. Mar gheall ar chostais árachais, glanadh ar conradh agus na costais a bhaineann leis na daltaí breise agus na háiseanna scoile breise tabhóidh BOOÁCDL easnamh thart ar €300k le haghaidh 2020.   1. Iarratas ar rótharraingt   Rinneadh saoráid rótharraingthe dar luach 10 milliún euro a fhaomhadh. Tá an tsaoráid sin á cur ar bun chun a chinntiú go mbeidh cúlchiste leordhóthanach ann ionas go bhféadfaí airgead a íoc le SGTO le haghaidh párolla go luath más gá, sula bhfaighfear an deontas ón Roinn, i gcás go gcuirfí moilleanna gan choinne ar aistrithe mar gheall ar an dianghlasáil.   1. Gnó an Phríomhoifigigh Feidhmiúcháin 2. Cruinniú le Riarachán Bunoideachais na Roinne Oideachais agus Scileanna-tar éis chruinniú deireanach an BOO, bhuail mé féin agus Debbie Howlett leis an bPríomhoifigeach agus leis an bhfoireann i mBaile Átha Luain. D’éirigh linn faoiseamh a fháil i bhfianaise ár gcúinsí mar BOO atá ag fás agus go leor brú air. Tugadh faomhadh dúinn chun daoine nua a fhostú in ionad ball foirne a théann ar scor nó a éiríonn as. Tugadh faomhadh dúinn le haghaidh dhá phost POC nua, agus dhá phost de ghrád 4 agus dhá phost de ghrád 3. Aithnítear freisin go bhfuil buiséad íseal againn i bhfianaise an fháis lena bhfuilimid ag plé. Go leithleach, admhaítear i dtogra ón Aonad Tógála san ROS go mbíonn saineolas ar Bhainistíocht Tionscadail ag teastáil ó BOOnna. Cuireadh faoi chúram BOOÉ raon feidhme na n-oibreacha a leagan amach maidir le conradh chun saineolaithe ar Bhainistíocht Tionscadail a fhostú. Measaimid go bhfeabhsófar ár gcumas freagairt ar éilimh ollmhóra ár gcláir thógála reatha ar an gcaoi sin. 3. Bhí Féile an Cheoil ar siúl an 10 Márta. Níl aon amhras ann ach go raibh tionchar ag Covid-19 ar an líon daoine a bhí i láthair ann. Ba é an t-imeacht deireanach a bhí ar siúl sular dúnadh na scoileanna. Bhain an lucht éisteachta a bhí ann an-taitneamh as. Molaimid Paul Kingston agus Carmel O Neill go mór as an gceolchoirm a eagrú agus a chinntiú gur chuaigh gach rud ar aghaidh go binn, le linn na dtrialacha agus ar an oíche féin araon. Bhí foireann mhór thiomnaithe acu mar is gnáth agus táimid an-bhuíoch as an iarracht bhreise a rinne ár múinteoirí ceoil chun imeacht bliantúil ar fiú feitheamh dó a chruthú. 4. Ba é Covid-19 is mó a bhí faoi thrácht le cúpla seachtain anuas. Tá an-áthas orainn gur ghníomhaigh ár mbaill foirne sna scoileanna, sna hionaid agus sna seirbhísí ar chaoi chomh gairmiúil agus chomh ábhartha sin. Leanadh de dheiseanna foghlama a chur ar fáil do gach duine agus chinntigh ár bhfoirne TFC agus FCT go gcuirtear treoir iontach ar fáil, mar aon le tacaíocht theicniúil. Bhí an fhoireann inchurtha leis an dúshlán a bhain le hobair ón mbaile agus daltaí agus foghlaimeoirí a choimeád dírithe ar a gcuid oibre.     **An Stiúrthóir Scoileanna don bhunoideachas, Adrian Flynn:**     1. **Sheol Adrian ríomhphost buíochais agus treorach chuig an bhfoireann teagaisc uile**      1. **Iontrálacha**     Na spriocdhátaí agus próisis mar atá leagtha amach ag an Aire thíos:   * Dréachtbheartas Iontrála a ullmhú faoi dheireadh mhí an Mhárta 2020 * Dréacht a chur faoi bhráid an Phátrúin lena fhaomhadh faoi dheireadh mhí Aibreáin 2020 * Dul i gcomhairle athuair maidir le haon mhionathruithe agus seol ar ais chuig an bPátrún lena fhaomhadh faoi dheireadh mhí na Bealtaine 2020      1. **Athbhreithniú CP**      * Mí an Mhárta-Mí an Mheithimh * Deimhniú LT/LTA * Measúnuithe Riosca * Ráiteas Cosanta      1. **BBanna**     Tá an chnuasoiliúint do bhoird bainistíochta ar sos faoi láthair. Tá plean á cheapadh ag an ROS (Adrian & Nichola) le haghaidh oiliúint riachtanach a chur i bhfeidhm.     1. **Suirbhé na bPríomhoidí**      * Ardáin um Theagmháil le Foghlaimeoirí * Modhanna cumarsáide leis na páirtithe leasmhara uile      1. **Tacú le leanúnachas an teagaisc & na foghlama ar leibhéal iar-bhunscoile**     Is é Microsoft Office 365 an t-ardán is fearr le BOOÁCDL agus cuirtear ar fáil é do na pobail scoileanna go léir faoi láthair.   * Is é Ríomhphost an bunmhodh cumarsáide d’fhoghlaimeoirí a úsáideann gléas baile. * Tá BOOÁCDL ag tacú le cianfhoghlaim le nuashonruithe laethúla ar acmhainní/smaointí chun foghlaim a fheabhsú le ríomhphost agus MS OneNote     Tacaítear le foghlaim ar raon bealaí éagsúla:   * Seolann an múinteoir ábhar/tascanna - seolann an foghlaimeoir an tasc críochnaithe le ríomhphost agus faigheann sé/sí aiseolas ón múinteoir le ríomhphost. * Tacaíonn Teacher OneNote le lúb ríomhphoist. * Tacaíonn BOOÁCDL le cianfhoghlaim le nuashonruithe laethúla ar acmhainní/smaointí chun foghlaim a fheabhsú agus leas á bhaint as ríomhphost agus OneNote     Dúshláin   * Foghlaimeoirí a choinneáil rannpháirteach, spreagtha agus i ndea-fholláine. * Nascacht - d’fhéadfadh nach mbeadh nascacht leathanbhanda rómhaith ag roinnt foghlaimeoirí agus mar sin bheadh orthu sonraí soghluaiste a fháil chun foghlaim. Ba cheart do na soláthraithe sonraí soghluaiste na pacáistí seirbhísí soghluaiste uile a chur ar fáil le sonraí neamhtheoranta chun rochtain chothrom do na foghlaimeoirí uile a chinntiú. Tá bearta curtha i bhfeidhm ag EIR. * Tá ceannairí digiteacha/comhordaitheoirí TFC na scoileanna faoi bhrú agus iad ag tacú le páirtithe leasmhara lena n-áirítear múinteoirí, foghlaimeoirí agus tuismitheoirí. * Bíonn deacrachtaí le Timpeallachtaí Fíorúla Foghlama mar gheall ar an mór-éileamh atá orthu faoi láthair.      1. **Príomhoidí**  * Tá na Príomhoidí Iar-bhunscoile uile scartha ina dhá ghrúpa ar Teams le haghaidh físchruinnithe seiceála isteach ar líne.       **Tuairiscíonn an Stiúrthóir BOaO mar seo a leanas:**     * Tá nuáil ar siúl ag an bhfoireann agus na seirbhísí BOaO ar bhonn laethúil chun tacú le leanúnachas an teagaisc agus na foghlama agus téann an fhoireann i dteagmháil le foghlaimeoirí ar mórán bealaí éagsúla chun tacú leis na bhfoghlaimeoirí go léir lena riachtanais ar leith.      * Tá an Stiúrthóir BOaO agus an Bainisteoir DC ag obair le DCCÉ chun treoirlínte coiteanna ar cháilíocht dearbhaithe a fhorbairt maidir le hábhar cúrsa a chur ar fáil go cianda, agus foghlaimeoirí a mheasúnú i gcomhthéacs dhúnadh na n-ionad d’fhoghlaimeoirí. Tá tascanna á ndéanamh in ionad measúnuithe, lena bhféadfaí na torthaí foghlama céanna a mheasúnú, rud a bheidh tábhachtach do na foghlaimeoirí go háirithe dóibh siúd a dteastaíonn uathu dul ar aghaidh go dtí cúrsa ardoideachais. Tá struchtúir agus tacaíochtaí curtha ar bun trínár struchtúir rialachais chun tacú leis an obair sin.  Tá sé mar aidhm againn tacú le foghlaimeoirí agus baill foirne sa chás ina bhfuilimid.      * Rinne an tAonad DC comhdháil a óstáil le haghaidh chathaoirligh na bPainéal Faofa Torthaí (atá freagrach as torthaí a fhaomhadh) ar fud na 38 n-ionad BOaO.  Cuireadh seisiún oiliúna ar fáil do na Comhordaitheoirí DC BOaO go léir maidir leis na doiciméid choiteanna nua um dhearbhú cáilíochta. Beidh sé sin fíorthábhachtach sa lá atá inniu ann de réir mar a bhogaimid ar aghaidh go dtí timthriall an mheasúnaithe i gcás mórán cúrsaí agus toisc gur gá é sin a dhéanamh go cianda anois.      * Tá deiseanna nua um Fhoghlaim Ghairmiúil á n-aithint i ndáil le teagasc ar líne agus foghlaim ar líne, agus tá siad sin á seoladh chuig múinteoirí agus teagascóirí chun tacú leo agus leis na foghlaimeoirí sa lá atá inniu ann.      * Tá BOOÁCDL ina bhall gníomhach d’Fhóram Scileanna Réigiúnach Bhaile Átha Cliath, in éineacht le hInstitiúidí Breisoideachais agus Ardoideachais eile agus Comhlachtaí Ionadaíocha Fostóirí. D’fhorbair BOOÁCDL *Plean um Rannpháirtíocht Páirtithe* i gcomhair 2020 lena ndírítear ar chumarsáid, comhroinnt faisnéise, teagmháil le fiontair agus comhar le lucht Ardoideachais agus Fostaithe. Beidh sé sin fíorthábhachtach chun freagairt dóibh siúd a chaill a bpoist. Tá ár nIonaid Oiliúna, ar an gcéad dul síos, ag obair ar phlean chun freagairt go háitiúil.      * Thug BOOÁCDL aiseolas do *Future FET: Transforming Learning 2020-2024*. Leagtar amach fís sa Straitéis chun BOaO a fhorbairt thar na 5 bliana seo amach romhainn bunaithe ar thrí cholún - *scileanna, bealaí agus cuimsiú.* Beidh ár bhfreagairt ar an Straitéis sin i gcomhréir le spriocanna straitéiseacha BOOÁCDL.   **Tuairiscíonn an Stiúrthóir Scoileanna le haghaidh PSN, Bhaile an Oibricigh agus na Seirbhísí don Óige mar seo a leanas:**    Rinneamar, nó an Chomhairle Contae lena mbaineann, na seirbhísí don óige, na hionaid spóirt agus na hionaid phobail go léir a dhúnadh. Tá cianoibriú ar siúl do ghrúpaí óige ar fud ár limistéir BOO. Chuir Foróige a chuid cúrsaí ar fáil ar líne agus is cabhair mhór é.  Maidir le hionaid an Chláir Foghlama Malartaí (CFM), tuairiscíonn ár nOifigeach Forbartha Óige go bhfuil ardán foghlama ar líne ar a dtugtar “Seesaw” á úsáid ag na teagascóirí sin dá ndaltaí, in éineacht lena bplean teagmhais de ghlao a chur ar gach dalta gach maidin/tráthnóna agus obair a thabhairt dóibh. Tá an scéal fós amhlaidh ach tá an obair á dháileadh ar líne agus aiseolas/teagasc láithreach á sholáthar le linn a ngnáthuaireanta oibre. Fuair a cuid teagascóirí físeáin chun cabhrú leo an córas sin a chur ar bun a luaithe is féidir leo.    Bunscoil-   * Bhuail Príomhoidí PSN BOOÁCDL an tseachtain roimh an dúnadh. Tugadh seicliosta agus teimpléad aiseolais dóibh le haghaidh pleananna teagaisc maidir le teagasc agus foghlaim nuair a bheidh na scoileanna dúnta. Ba iad Príomhoidí Iar-bhunscoile a chur an seicliosta sin le chéile ach is féidir é a úsáid ar leibhéal na Bunscoile le beagán oiriúnaithe. Tionóladh cruinniú foirne i ngach scoil agus rinneadh an teimpléad agus plean a chur i gcrích agus a sheoladh ar aghaidh chuig an Stiúrthóir. Bhí sé beartaithe dúnadh ar feadh tréimhse gearr (2-3 seachtaine agus níos faide, más féidir).      * Rinne an Stiúrthóir athbhreithniú ar chomhthéacs gach scoile agus rinne sí an t-aiseolas ar an dul chun cinn a phlé le gach Príomhoide nó lena chomhordaitheoir TF, nó leis an mbeirt acu, an tseachtain seo caite. Tá ardán ríomhfhoghlama comhsheasmhach, SeeSaw, á chur i bhfeidhm ar bhonn céimneach sna Pobalscoileanna Náisiúnta go léir atá faoi choimirce BOOÁCDL, chun a chinntiú go mbeidh na tuismitheoirí, na múinteoirí agus na daltaí go léir rannpháirteach san fhoghlaim. Bhí sé curtha i bhfeidhm i roinnt scoileanna cheana féin agus mar sin táimid ábalta an saineolas ina leith a scaipeadh. Tá an oiliúint beagnach curtha i gcrích agus tá na scoileanna go léir réidh chun bogadh ar aghaidh an tseachtain seo chugainn nó níos luaithe fiú más féidir. Tá sé an-simplí, rialaithe, agus tá na daltaí, tuismitheoirí agus múinteoirí go léir sásta a bheith rannpháirteach ann.      * Tá dlúthnasc ag BOOÁCDL le scoil 1:1 san Iodáil, a thugann deis dúinn foghlaim óna heispéireas agus breithniú ar an tsamhail atá i bhfeidhm aici. Rinne siad sraith seimineár gréasáin leis na Príomhoidí agus na múinteoirí sin a óstáil dár scoileanna an tseachtain seo caite. Rinneadh é sin le comhordaitheoirí TF agus Príomhoidí ar leibhéil an bhunoideachais, an iar-bhunoideachais agus an BOaO araon. Bhaineamar an-tairbhe as sin, go háirithe agus ardán coiteann amháin á chur i bhfeidhm againn ar bhonn céimneach dár PSNanna go léir - lena chinntiú go bhfuil an rannpháirtíocht ar líne ailínithe go dlúth leis an dea-chleachtas (Tá SeeSaw in úsáid ag roinnt scoileanna cheana féin ach bhí an deis againn ardán comhsheasmhach a chur i bhfeidhm ar fud ár PSNanna go léir. Tá na múinteoirí sin nasctha le PSNanna eile anois a bhfuil sé in úsáid acu).      * Tá fóram tacaíochta ar líne á chur ar bun faoi láthair i measc na PSNanna, agus tá acmhainní agus samhlacha meantóireachta/cúnaimh á gcomhroinnt laistigh de scoileanna agus idir na scoileanna araon. Déanfar na hacmhainní sin a uaslódáil chuig Microsoft Sharepoint comhroinnte, meantóireacht/péireáil/grúpáil ag tosú laistigh den scoil féin. Beidh na Comhordaitheoirí TF i bhfeighil ar chomhthiomsú acmhainní do na scoileanna go léir.      * Nascann na Príomhoidí le Nichola ar Teams le haghaidh cruinniú tuairiscithe seachtainiúil gach Aoine ag 10rn, tá struchtúir á gcur ar bun anois le haghaidh tacaíochta do chomhordaitheoirí TF agus múinteoirí inár scoileanna go léir, agus tá na scoileanna ag dul chun tosaigh agus ag oibriú le chéile - oibríonn scoileanna de mhéid chomhchosúil le chéile, ach bíonn na comhordaitheoirí go léir nasctha le chéile agus in ann cleachtais/fabhtcheartú a chomhroinnt.      * Bhí an t-aiseolas ó na príomhoidí ar maidin maidir le glacadh i measc na dtuismitheoirí an dearfach ar fad. Tugadh achoimre ar an obair atá á leithdháileadh do na tuismitheoirí go léir ag tús an phróisis seo, mar aon le tráthchláir agus eolas ar an gcaoi ar féidir leo dul i dteagmháil le gach múinteoir ranga. Bhí sé sin comhsheasmhach ar fud na bpobalscoileanna náisiúnta uile agus sa phlean teagmhais. Is léir go bhfuil sé sin ag athrú de réir mar a bhíonn ról níos mó ag riachtanais/comhthéacsanna teaghlaigh i rannpháirtíocht an dalta san fhoghlaim ón mbaile. * Sheol scoileanna suirbhéanna abhaile maidir le rochtain ar theicneolaíocht/ghléasanna, nach raibh ar an eolas faoi rochtain cheana féin. I gcás nach bhfuil aon Wifi/rannpháirtíocht ann, téann an múinteoir ranga nó an Príomhoide i dteagmháil leis na teaghlaigh sin ar bhonn duine le duine. Níor cheart an teicneolaíocht a bhrú ar aon duine, de réir eispéireas na hIodáile. Dá bhrí sin, déanaimid riachtanais na ndaltaí sin a chomhlíonadh.      * Is é an sprioc go dtabharfaí aiseolas/ceartúchán le linn an lae scoile, go rachadh an múinteoir ranga/múinteoir scolaíochta baile nó múinteoir tacaíochta i dteagmháil leis na tuismitheoirí go léir, le glao gutháin/ríomhphost - is glao gutháin a úsáidtear i gcás ár ndaltaí faoi mhíbhuntáiste: Tá an leibhéal rannpháirtíochta an-ard i measc na ndaltaí faoi láthair.      * Scaipeadh treoir/comhairle i measc na scoileanna maidir le struchtúir na gceachtanna, i bhfoirm físe, an tábhacht a bhaineann le díriú ar an oideolaíocht agus torthaí foghlama i gcónaí. Rinneadh samplaí a chomhroinnt i measc na scoileanna.  Ceachtanna bunaithe ar ghníomhaíocht, agus MCF & MAF á léiriú go soiléir agus inbhraite trí SeeSaw a úsáid.      * Chuir Príomhoidí a gcuid imní in iúl maidir le múinteoirí tacaíochta agus an chaoi a bhféadfaidís leanúint lena ról? Nasctar iad le múinteoir ranga nó 2 mhúinteoir ranga fiú, ag brath ar mhéid na scoileanna agus bíonn an bheirt mhúinteoirí freagrach as an ábhar, ach faigheann siad treoir ó phleanáil/fhorbhreathnú an mhúinteora ranga.      * Ranganna NSU:  Tá dlúthnasc againn le NCSE faoi láthair mar tá Scoil Speisialta againn do dhaltaí idir 6 bliana agus 18 mbliana d’aois. Chomhaontaigh NCSE leis an bPríomhoide go gcabhróidh siad le hardán foghlama ar líne in ionad a gcuairteanna comhairleacha, trí úsáid a bhaint as SeeSaw agus ar aon dul leis an méid atá á chur ar fáil againn sa chóras príomhshrutha. Tá tús curtha leis sin agus beidh sé suimiúil a fheiceáil conas a éireoidh leo.      * Maidir leis an bPríomhoide agus an Fhoireann - tá na baill foirne go léir sna scoileanna go léir ar Outlook 365, Sharepoint agus Teams. Tá Teams do na Príomhoidí agus do na baill foirne á shocrú ag ár Roinn TF faoi láthair, ar maidin.      * Saoráidí Coinneála agus Cúraim: Is é Moodle an t-ardán a úsáidtear do na 3 hionad coinneála agus shaoráid cúram speisialta as seo amach.  Cuireadh seimineáir ghréasáin BOaO le chéile do mhúinteoirí agus cuirfear seimineáir ghréasáin eile le chéile don fhoireann cúraim maidir leis na daltaí a logáil isteach ar bhealach slán. Tá an phleanáil le haghaidh Moodle mar is ceart ionas go bhféadfaí é a chur i bhfeidhm ó shaoire na Cásca ar aghaidh.  1. Tuarascáil Bhliantúil   Glacadh leis an Tuarascáil Bhliantúil i gcomhair 2019   1. Tuarascáil ar na foirgnimh 2. Nuashonruithe ar próifílí na mball foirne 3. Ceapacháin & Arduithe Céime 4. Daoine ag dul ar scor   **5 b) Coistí an Bhoird**   1. Miontuairiscí BB C.P. Bhaile Adaim, an 15 Eanáir 2020 2. Miontuairiscí BB C.P. Ard Giolláin, an 8 Deireadh Fómhair 2019 3. Miontuairiscí BB I.B.O. na Carraige Duibhe, an 28 Bealtaine 2019 4. Miontuairiscí BB I.B.O. na Carraige Duibhe, an 12 Samhain 2019 5. Miontuairiscí BB I.B.O. na Carraige Duibhe, an 10 Nollaig 2019 6. Miontuairiscí BB P.S.N. Iarthar na Cathrach agus Theach Sagard, an 13 Feabhra 2020 7. Miontuairiscí BB C.P. Pháirc Bhaile Choilín, an 4 Nollaig 2019 8. Miontuairiscí BB C.P. Setanta, an 15 Eanáir 2020 9. Miontuairiscí BB PSS Danu, an 12 Feabhra 2020 10. Beartas Iontrála PSS Danu 2019 11. Cód Iompraíochta PSS Danu 2019 12. Miontuairiscí BB C.P. Ráth an Deagánaigh, an 28 Eanáir 2020 13. Miontuairiscí BB C.P. Dhomhnach Bat, an 3 Nollaig 2019 14. Miontuairiscí BB C.P. Theach na Giúise, an 16 Meán Fómhair 2019 15. Miontuairiscí BB C.P. Theach na Giúise, an 12 Samhain 2019 16. Miontuairiscí BB C.P. Theach na Giúise, an 21 Eanáir 2020 17. Miontuairiscí BB C.P. na Gráinsí, an 10 Nollaig 2019 18. Miontuairiscí BB C.P. an Ghrífín, an 16 Eanáir 2020 19. Miontuairiscí BB C.P. an Ghrífín, an 27 Feabhra 2020 20. Miontuairiscí BB C.P. an Ghrífín, an 6 Feabhra 2020 21. Beartas Iontrála C.P. an Ghrífín 2021 22. Miontuairiscí BB C.P. na Ciseoige, an 4 Nollaig 2019 23. Miontuairiscí BB C.P. na Ciseoige, an 5 Feabhra 2020 24. Miontuairiscí BB C.P. Leamhcáin, an 9 Nollaig 2019 25. Miontuairiscí BB C.P. Leamhcáin, an 18 Samhain 2019 26. Miontuairiscí BB C.P. Leamhcáin, an 20 Eanáir 2020 27. Miontuairiscí BB Champas Bhaile an Oibricigh, an 7 Meitheamh 2019 28. Miontuairiscí BB Champas Bhaile an Oibricigh, an 6 Nollaig 2019 29. Miontuairiscí BB P.S.N. Aoife, an 11 Nollaig 2019 30. Miontuairiscí BB P.S.N. Choilm, an 16 Nollaig 2019 31. Miontuairiscí BB P.S.N. Ghráinne, an 17 Nollaig 2019 32. Miontuairiscí BB C.P. na Sceirí, an 3 Nollaig 2019 33. Miontuairiscí BB C.P. na Sceirí, an 14 Eanáir 2020 34. Beartas Iontrála C.P. na Sceirí 2021 35. Miontuairiscí BB C.P. Mhic Dara, an 8 Deireadh Fómhair 2019 36. Miontuairiscí BB C.P. Shoird, an 16 Eanáir 2020 37. Miontuairiscí an Choiste Ógtheagmhála Thuaidh, an 4 Feabhra 2019 38. Miontuairiscí an Choiste Ógtheagmhála Thuaidh, an 6 Márta 2019 39. Miontuairiscí an Choiste Ógtheagmhála Thuaidh, an 10 Aibreán 2019 40. Miontuairiscí an Choiste Ógtheagmhála Thuaidh, an 11 Samhain 2019 41. Miontuairiscí an Choiste Ógtheagmhála Theas, an 4 Feabhra 2019 42. Miontuairiscí an Choiste Ógtheagmhála Theas, an 6 Márta 2019 43. Miontuairiscí an Choiste Ógtheagmhála Theas, an 10 Aibreán 2019 44. Miontuairiscí an Choiste Ógtheagmhála Theas, an 11 Samhain 2019 45. Tuarascáil an Choiste Iniúchóireachta agus Riosca 46. Tuairisc an Choiste Airgeadais, an 27 Feabhra 2019 47. Tuairisc an Choiste Airgeadais, an 13 Márta 2019 48. Tuairisc an Choiste Airgeadais, an 11 Samhain 2019 49. Tuairisc an Choiste Airgeadais, an 4 Nollaig 2019 50. Tuairisc an Choiste Airgeadais, an 21 Feabhra 2020   Tuarascálacha faoi Alt 29   1. PSN Chormaic, an 27 Feabhra 2020 | Molta ag: An Clr. John Walsh  Cuidithe ag: An Clr. Anne Genockey  Molta ag: An Clr. Kazi Ahmed  Cuidithe ag: An Clr. Joe Newman  Glactha  Molta ag: An Clr. Yvonne Collins  Cuidithe ag: Gerry McGuire  Nótáilte  Glactha  Molta ag: An Clr. Joe Newman  Cuidithe ag: Claire Markey  Nótáilte  Nótáilte  Molta ag: Gerry McGuire  Cuidithe ag: An Clr. Kazi Ahmed |
| 06 | **Glacadh na Miontuairiscí** |  |
|  | **Glacadh le Miontuairiscí an chruinnithe roimhe sin a bhí ar siúl an 26 Feabhra 2020** | Molta ag: An Clr. Yvonne Collins  Cuidithe ag: Colm Kilgallon |
| 07 | **Baill a cheapadh ar Choistí an Bhoird** |  |
|  | Ceapadh na baill seo a leanas   |  |  |  | | --- | --- | --- | | **I.B.O. Dhún Laoghaire** | BOO | Deirdre Hanamy | |  | BOO | Derek Walsh | | **C.P. Eriú** | BOO | John Walsh | | **C.P. an Ghrífín** | Tuismitheoir | Andy Pierce | | Molta ag: Gerry McGuire  Cuidithe ag: An Clr. Kazi Ahmed |
| 08 | **Comhfhreagras ón Roinn** |  |
|  | Tugadh na hImlitreacha uile a bhain leis an BOO faoi deara | Nótáilte |
| 09 | **Comhfhreagras ó Dhaoine Eile:** | Dada |
|  |  |  |
| 10 | **Nuashonrú ar an bPlean Straitéiseach** | Dada |
|  |  |  |
| 11 | **Beartais agus Nósanna Imeachta** | Dada |
|  |  |  |
| 12 | **Aon ghnó eile** | Dada |
|  |  |  |
| 14 | **An chéad chruinniú eile** |  |
|  | Cuireadh in iúl do na baill go mbeidh an chéad chruinniú eile ar siúl an 18 Bealtaine 2020. |  |
|  | | |
|  | Cathaoirleach: | |
|  | | |
|  | Dáta: | |